રાજકોટઃ જેતપુર તાલુકાના દુધેશ્વર GIDC ખાતે ધમધમતા 26 જેટલા સાડીના કારખાના પ્રદૂષણ ફેલવતા હોવાનું જણાવી ગુજરાત પોલ્યુશન કંટ્રોલ બોર્ડે(GPCB)એ બંધ કરવાની નોટિસ આપી છે. અહીં કોમન એફ્લુએન્ટ ટ્રીટમનેન્ટ પ્લાન્ટ અંતર્ગત બોર્ડ દ્વારા સાડી ઉદ્યોગના એસોશિએશનને પાછલા એક વર્ષમાં આ ત્રીજીવાર નોટિસ પાઠવવામા આવી છે. GPCBના મુજબ દુધેશ્વર ખાતે સાડી કારખાના યુનિટ્સના એસોશિએશને ગંદા પાણીના નિકાલ માટેના પ્લાન્ટને અપગ્રેડ કર્યો નથઈ જેના કારણે આસપાસના વિસ્તરા અને ભાદર નદીમાં છોડવામાં આવતા તેના પ્રદૂષણયુક્ત પાણીથી નદી અને તેના કિનારાના વિસ્તારની જૈવિક સંપત્તિને ખાસ્સુ નુકસાન થયું છે.